Modulárne hnacie sústavy ponúkajú dojazd od 200 do viac ako 500 kilometrov na jedno nabitie

**Spoločnosť DAF predstavuje modely DAF XD a XF Electric novej generácie**

**Spoločnosť DAF Trucks na výstave IAA Transportation 2022 v nemeckom Hannoveri ohlásila príchod najmodernejších modulárnych hnacích sústav pre svoju novú generáciu akumulátorových elektrických vozidiel (BEV) série DAF XD a XF. Tieto nové plne elektrické hnacie sústavy umožňujú na jedno nabitie dojazd viac ako 500 kilometrov „s nulovými emisiami“, čím dokazujú vedúce postavenie spoločnosti DAF v oblasti ochrany životného prostredia.**

* Najmodernejšie elektrické motory PACCAR EX-D1 a PACCAR EX-D2
	+ 170 kW (230 k) až 350 kW (480 k)
* Široký výber výkonných akumulátorov
	+ Dojazd s nulovými emisiami od 200 do viac ako 500 kilometrov
	+ Vhodné na rýchle nabíjanie jednosmerným a striedavým prúdom
* Vynikajúce možnosti úpravy karosérie vďaka variabilnému umiestneniu akumulátorov
* Voliteľne je k dispozícii e-PTO 650 V
* Atraktívny modrý dizajn exteriéru poukazuje na hnacie ústrojenstvo „s nulovými emisiami“
* Predaj modelov XD Electric a XF Electric sa už začal
	+ Konfigurácia ťahača 4×2 a podvozku 4×2 a 6×2
	+ Kabína Day Cab, Sleeper Cab, Sleeper High Cab

V roku 2018 bola spoločnosť DAF Trucks prvým výrobcom nákladných vozidiel v Európe, ktorý uviedol na trh plne elektrické distribučné nákladné vozidlo. Odvtedy poprední dopravcovia po celej Európe uviedli do prevádzky „s nulovými emisiami“ desiatky ťahačov a sólo vozidiel CF Electric. Tieto vynikajúce nákladné vozidlá sa používajú na zásobovanie supermarketov, prevážanie kontajnerov a zber odpadu v mestských oblastiach. Spoločnosť DAF je vďaka modelom CF Electric a LF Electric, ktoré ponúkajú dojazd „s nulovými emisiami“ viac ako 200, respektíve 280 kilometrov, špičkou v akumulátorových elektrických hnacích sústavách.

**Nová úroveň elektrickej dopravy**Vďaka novej generácii modelov XD Electric a XF Electric posúva spoločnosť DAF plne elektrickú prepravu na novú úroveň. Tieto inovatívne vozidlá sú založené na oceňovaných sériách XF, XG a XG⁺, ktoré boli vyhlásené za „International Truck of the Year 2022“, a ponúkajú bezkonkurenčnú kvalitu, efektívnosť, bezpečnosť a pohodlie vodiča.

**Dva elektrické motory, päť výkonov**Pokrokové nákladné vozidlá DAF XD a XF Electric sú poháňané efektívnymi a spoľahlivými elektrickými motormi PACCAR EX-D1 a PACCAR EX-D2 s permanentným magnetom, ktoré ponúkajú výkon 170 kW (230 k) až 350 kW (480 k). Na dokonalé prispôsobenie týchto elektrických vozidiel potrebám a aplikáciám zákazníkov ponúka spoločnosť DAF celý rad akumulátorov s dvoma až piatimi moduly, ktoré dokážu na jedno nabitie zabezpečiť dojazd „s nulovými emisiami“ viac ako 500 kilometrov. Vďaka optimálnemu plánovaniu prevádzky a nabíjania tak môžu prepravcovia prakticky dosiahnuť 1 000 plne elektrických kilometrov za deň.

|  |  |  |  |  |  |
| --- | --- | --- | --- | --- | --- |
| **Typ vozidla**  | **Elektrický motor**  | **Výkon motora**  | **Krútiaci moment**  | **Počet modulov**  | **Kapacita akumulátora** |
| DAFXD Electric  | PACCAR EX-D1 | 170 kW (230 k) | 1 200 Nm | 2 až 5 | 210 kWh až 525 kWh |
| 220 kW (300 k) | 1 200 Nm | 3 až 5 | 315 kWh až 525 kWh |
| 270 kW (370 k) | 1 200 Nm | 3 až 5 | 315 kWh až 525 kWh |
| DAFXD Electric DAFXF Electric | PACCAR EX-D2 | 270 kW (370 k) | 1 975 Nm | 3 až 5 | 315 kWh až 525 kWh |
| 310 kW (420 k) | 1 975 Nm | 4 nebo 5 | 420 kWh nebo 525 kWh |
| 350 kW (480 k) | 1 975 Nm | 4 nebo 5 | 420 kWh nebo 525 kWh |

**Rýchle nabíjanie jednosmerným prúdom ako štandard, voliteľné nabíjanie striedavým prúdom**

Novú generáciu modelov XD Electric a XF Electric je možné rýchlo nabíjať s výkonom až do 325 kW, čo umožňuje dobitie 3-modulového akumulátora z 0 na 80 % jeho kapacity už za niečo vyše 45 minút. Aj najväčší akumulátor je možné úplne nabiť z nuly na 100 % za menej ako 2 hodiny. Voliteľne je k dispozícii zabudovaná nabíjačka na nabíjanie striedavým prúdom (AC) až do 22 kW. Umožňuje tak flexibilitu pri používaní vozidla na miestach, kde nie je k dispozícii rýchle nabíjanie jednosmerným prúdom (DC).

**Ústretovosť voči výrobcom nadstavieb**Vďaka flexibilnému a modulárnemu akumulátoru na podvozku ponúka nová generácia DAF XD a XF Electric rovnako špičkovú ústretovosť voči výrobcom nadstavieb ako existujúce modely série DAF novej generácie. Akumulátor sa dá optimálne prispôsobiť použitiu vozidla, aby zostal dostatočný priestor napríklad pre nadstavbu bočného nakladača a nohy žeriava. Ako voliteľná výbava je k dispozícii systém e-PTO 650 V na pohon prídavných zariadení, napríklad elektrického chladiaceho zariadenia na prepravu s regulovanou teplotou alebo elektrohydraulického žeriavu. Tým sa eliminuje potreba samostatného generátora.

**Modrý nádych**Nové modely DAF XD a XF Electric majú rovnaký atraktívny vonkajší dizajn ako existujúce verzie s naftovým motorom. Plne elektrické akumulátorové verzie sú nádherne odlíšené vďaka nenápadným modrým prvkom v mriežke a predných svetlometoch.

Akumulátorové BEV elektrické vozidlá DAF novej generácie sú na digitálnej prístrojovej doske vybavené špeciálnym displejom, ktorý zobrazuje stav elektrického pohonu (vrátane stavu nabitia a dodávaného výkonu). Voliteľný navigačný systém ukazuje, kde sa nachádzajú verejné nabíjacie stanice. Neprekonateľný komfort jazdy a efektívnosť novej generácie modelov DAF XD Electric a XF Electric zvyšuje automatické vykurovanie alebo chladenie interiéru kabíny pred odjazdom.

**Špeciálne predajné poradenstvo a nabíjačky PACCAR**Okrem dodávky prvotriednych nákladných vozidiel s elektrickým pohonom spoločnosť DAF podporuje svojich zákazníkov na hladký prechod na elektrické nákladné vozidlá s nulovými emisiami aj prostredníctvom prispôsobeného predajného poradenstva založeného na pokročilých modeloch simulácie trás.

Okrem toho spoločnosť DAF ponúka prevádzkovú podporu prostredníctvom celého radu špičkových nabíjačiek PACCAR, ktoré sú dokonale vyladené pre nové nákladné vozidlá XD a XF Electric, ako aj modely LF Electric, CF Electric, iné úžitkové vozidlá, a dokonca aj osobné automobily.

Komplexný sortiment zahŕňa pevné riešenia nabíjania s výkonom až 50 kW pri použití štandardného striedavého prúdu a až 350 kW pri ultrarýchlom nabíjaní jednosmerným prúdom. Okrem toho spoločnosť DAF ponúka aj mobilné nabíjačky, ktoré umožňujú maximálnu flexibilitu.

**Začiatok výroby**

Predaj nákladných vozidiel DAF XD Electric a XF Electric novej generácie sa už začal. Nové nákladné vozidlá sa budú montovať v novom výrobnom závode v Eindhovene, pričom sériová výroba sa začne v prvej polovici roka 2023. Modely XD a XF Electric sú k dispozícii ako ťahače 4×2, ako aj podvozky 4×2 a 6×2, pre celkovú kombinovanú hmotnosť do 50 ton. Nové akumulátorové elektrické vozidlá sa ponúkajú s priestrannými kabínami Day Cab, Sleeper Cab a Sleeper High Cab.

**Spoločnosť DAF Trucks N.V.** – dcérska spoločnosť globálnej americkej spoločnosti PACCAR Inc., ktorá navrhuje a vyrába ľahké, stredne ťažké a ťažké nákladné vozidlá. Spoločnosť DAF dodáva kompletný rad ťahačov a profesionálnych nákladných vozidiel a dokáže zabezpečiť optimálne vozidlo na každý druh prepravy. Je aj lídrom v poskytovaní služieb, medzi ktoré patria servisné zmluvy MultiSupport, finančné služby od spoločnosti PACCAR Financial a služby v oblasti dodávok prvotriednych náhradných dielov od spoločnosti PACCAR Parts.

Hannover 19. septembra 2022

Ďalšie informácie:

Spoločnosť DAF Trucks CZ, s.r.o.

Oddělení Prodeje a Marketingu

Marie van Hout, +420 778 739 889

[www.daf.com](http://www.daf.com)